Авто OFFNEWS | ПОСЛЕДНА ПРОМЯНА 25 септември 2017 в 10:11104880
Почитателите на драг състезанията няма как да не са чували за поредицата "World’s Greatest Drag Race". Подобно на шоуто на Кен Блок, момчетата от Motor Trend обичат да забавляват публиката с добре заснети сцени, но вместо с дрифт, те са изпълнени с класическо, брутално, ортодоксално дори ускорение в права. А на бял свят вече е седмата част от поредицата.
В опита си да държат непрекъснато информирани хората кой е най-добре ускоряващият автомобил в света сред серийните машини (защото хипермощни прототипи и екзотики има на килограм), авторите на сцената събират страхотни представители на автомобилната индустрия.
На старта застават икони като McLaren 570 GT, Ferrari 488 GTB, Nissan GT-R Nismo, Porsche 911 Turbo S, както и не толкова респектиращи, но все пак доста динамични автомобили като Lexus LC500, Aston Martin DB11, Marcedes-AMG GT R. Американската школа пък е защитавана от мускулестите Camaro ZL1 1LE и Corvette Grand Sport. В групата има и два четириврати седана - Alfa Romeo Guilia Quadrofoglio и Tesla Model S P100D.
Надпреварата е на четвърт миля, стартът е масов, а адреналинът, който вдига тази армада с обща мощност от над 6000 к.с. е невероятен. Едва ли някой ще е изненадан, че още на старта електрическата Tesla поема инициативата с чудовищния си въртящ момент, достиган почти мигновено и "скромните" 680 к.с.
Кой обаче е победителят? Жокерите станаха доста, но няма да Ви развалим удоволствието да изгледате страхотното видео.
Етикети:ускорениеCorvetteFerrariLexusMcLarenMercedesPorscheTeslaдрагскоростAlfa RomeoAston MartinCamaro